Chester Bennington
Den Chester Charles Bennington gebuer den 20. Mäerz 1976 zu Phoenix am Arizona a gestuerwen den 20. Juli 2017, war en US-amerikanesche Sänger ë. a. bei de Rockbands Linkin Park an Dead By Sunrise. Virdru war hie Sänger bei der Band Grey Daze.

Den Chester huet eng schwéier Kandheet hanner sech. Nodeem seng Eltere gescheet goufen, gouf hien am Alter vun 11 Joer sexuell mëssbraucht. An der Schoul hat hie kee positive Kontakt zu senge Matschüler. Hien huet sech an Droge geflücht a war scho séier ofhängeg vu Kokain a Crystal-Meth.

Am Alter vun 20 Joer huet den Chester seng grouss Jugendléift bestuet. 2 Joer méi spéit krute si e Kand. Am Joer 2005 huet d'Koppel sech getrennt, an am selwechte Joer huet de Bennington sech erëm bestuet.

2006 huet den Chester sech bei engem Concert zu Singapur mat Linkin Park den Aarm gebrach, huet trotzdeem de Concert weidergesongen. Um Enn vum Joer huet e sech schonn erëm blesséiert, déi Keier um Réck, an zwar sou schlëmm, datt déi ganz Asien-Tournee ofgesot gouf. No dësen zwéi Virfäll, sou den Chester selwer, kéint hien ni méi sou aktiv op der Bün optriede wéi fréier.

Den Chester war besonnesch fir seng Jäizzeene bei Linkin Park bekannt, z. B. bei de Lidder A Place for My Head, By Myself, One Step Closer asw.

Um Spaweck 
Offiziell Homepage vum Chester Bennington
Offiziell Homepage vu Linkin Park
Myspace-Konto vun Dead by Sunrise

Gebuer 1976
Gestuerwen 2017
US-amerikanesch Sänger
Linkin Park